
	Par atzinumu bērnu nometnei



Veselības inspekcijas Sabiedrības veselības departamenta Vidzemes kontroles nodaļā (turpmāk – Inspekcija) 2026. gada 27. jūnijā tika saņemts un izskatīts Tradicionālās kultūras biedrības “MANTOJUMS” (turpmāk – Nometnes organizētājs) iesniegums atzinuma saņemšanai bērnu diennakts nometnei “KURBADS. LATVIJAS VASARAS TEĀTRA PASAKA”. Nometne norisināsies Lādezera pamatskolā, Skolas ielā 1, Lādezerā, Limbažu pagastā, Limbažu novadā (turpmāk – Objekts) no 2026. gada 13. jūlija līdz 2026. gada 18. jūlijam.
Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” (turpmāk – Noteikumi Nr. 981), ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
Informējam, ka Inspekcija 2026. gada 18. maijā Objektā veica plānveida kontroli. Novērtēšanas rezultātā 2026. gada 20. maijā tika sagatavots kontroles akts Nr. 00197926. 
Nometnes darbības laikā nodrošināt Noteikumu Nr. 981 noteiktās prasības. Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

